SOCIOLOGJI

1. **Shkruani për metodën e të vërejturit, cilat janë format e të vërejturit?**

Me metodën e të vërejturit ose observacionit në sociologji në kuptimin shkencor kuptohet përfshirja ndijore në mënyrë të planifikuar dhe sistematike e fakteve, ku hulumtuesi merr qëndrim aktiv dhe perceptim ndaj objekteve hulumtuese. Qëllimi kryesor i të vërejturit është konstatimi i rregullave të caktuar dhe përsëritje në suazat e një dukurie shoqërore, e cila hulumtohet. Të vërejturit është një ndër metodat e përgjithshme në shkencë, e cila përdoret gati në të gjitha shkencat, si në shkencat natyrore ashtu edhe në ato shoqërore. Por, të vërejturit ndryshon në shkencat natyrore. Kjo metodë pa dyshim është një ndër metodat më të vjetra dhe me të natyrshme, e cila përdoret në hulumtimin e shoqërisë dhe dukurive të saj edhe për grumbullimin e fakteve të materialeve.

Metoda e të vërejturit është shumë e zhvilluar në shkencën e sociologjisë, veçmas në sociologjinë bashkëkohore. Disa teorikë dallojnë disa forma të të vërejturit sociologjik, si janë p.sh.:

1. Të vërejturit sintetik,
2. Të vërejturit direkt,
3. Të vërejturit me pjesëmarrje,
4. Të vërejturit masovik,
5. Të vërejturit e rasteve të veçanta e tjera.

Mirëpo, duke i lënë anash shumë forma të të vërejturit, si më kryesore janë: të vërejturit e tërthortë (indirekt) dhe të vërejturit direkt ose të drejtpërdrejtë.

1. **Çka kuptoni me emancipimin e femrës, cilët janë faktorët që e pengojnë dhe ata që e ndihmojnë emancipimin e femrës?**

Shumë mendimtarë të lëmive të ndryshme dhe sociologë kanë thënë se shkalla e emancipimit të një shoqërie njerëzore matet me shkallën e emancipimit të femrës, ose thënë qartë, shoqëria është e emancipuar aq sa femra është e emancipuar në atë shoqëri.

Gjatë rrugës së edukimit dhe emancipimit të femrës paraqiten pengesa të natyrës së ndryshme. Pengesat lindin nga natyra e femrës dhe natyra e punëve të saj, nga bindjet dhe niveli i vetëdijes shoqërore.

Pengesat nga natyra e femrës janë se ajo e kryen funksionin biologjik të lindjes, lind fëmijë. Ndërsa për nga natyra e punëve të saj ajo i kryen vet punët e shtëpisë, siç janë: rregullimi i banesës, pastërtia e banesës, përgatitja e ushqimit dhe rritja e fëmijëve. Këto janë pengesa që e vështirësojnë mundësinë dhe angazhimin e femrës jashtë punëve të shtëpisë.

E drejta vlen për të gjithë, të gjithëve u garanton kushte të barabarta edhe femrës. Femra që ta realizojë këtë të drejtë duhet të jetë e emancipuar, duhet t’i krijohen kushte të cilat i mundësojnë asaj që punët në shtëpi t’i kryej për një kohë më të shkurtër. Për ta bërë këtë, ekonomia familjare duhet të jetë e pajisur me mjete bashkëkohore të amvisërisë, duhet ta liroj nga disa obligime shtëpiake, qoftë edhe duke i paguar ndihmëse në shtëpi. Kur i krijohen këto kushte ajo është aktive në shoqëri dhe në punët jashtë shtëpisë.

1. **Martesa dhe llojet e martesës?**

Martesa është lidhje e dy personave me gjini të kundërt të cilët bashkohen, dhe me këtë krijojnë familje.

Martesa e parahistorisë ka kaluar nëpër këto faza:

1. Martesa grupore: *endogamia, ekzogamia,*
2. Martesa *poligamike,* eventualisht edhe *sindijazmike*, dhe
3. Martesa *monogame.*

Grupe të veçanta martesore kanë qenë: *sororati e levirati.*

Sipas formës martesa është bërë me robërim të femrës, me grabitje të saj, me blerje të grave, me

marrëveshje të lirë në mes të mashkullit dhe femrës dhe me ndërrim të femrave.

* *Egzogamia –* është formë e marrëdhënieve të mashkullit dhe femrës që nuk i takojnë një fisi. Këto janë martesa që jashtë lidhjes së gjakut.
* Me *endogami –* duhet kuptuar marrëdhëniet martesore brenda fisit, dikur gjinis apo klanit. Si formë martesore ka qenë e shprehur para ekzogamisë.
* Me martesën *poligamike* – duhet kuptuar formën martesore, kur burri (individi) ka shumë partnere për të hyrë në marrëdhënie martesore. *Poligjinia* dhe *poliandria* janë dy variante të poligamisë. *Poligjinia* është martesë e një mashkulli me shumë gra.

Ndërsa *poliandria* është lidhja e seksuale e një gruaje me shumë burra.

Variantet që e kufizojnë martesën me shumë gra janë: *bigamia* dhe *biandria.*

*Bigamia* është institucion martesor i një burri me dy gra.

*Biandria* është kur gruaja gjendet në raportin martesor me dy burra.

* *Sororati* – është institucion i tillë martesor, ku burri martohet me motrën e gruas. Kjo formë martesore bëhet zakonisht pas vdekjes së gruas, por ngjan që ajo martesë të bëhet edhe sa është gjallë gruaja.
* *Levirati* – është institucion martesor, kur vëllai i gjallë apo ndonjë mashkull tjetër i familjes së vëllait të vdekur, “Kthen gruan” martohet me gruan e vëllait të vdekur.

1. **Shkruani për nacionalizmin klasik dhe postkolonial?**

Nacionalizmi *klasik* – ka të bëjë me nacionalizmin që shoqërohet me lindjen e shtetit komb në Evropë aty nga shek. XVIII e këtej. Kjo formë gjendet në krijimin e shteteve si Franca, Britania, Gjermania ose Italia. Lindja e nacionalizmit klasik ishte i lidhur ngushtë me zhvillimin e një sistemi arsimit masiv.

Nacionalizmi *postkolonial* – ka të bëjë me lëvizjet dhe idetë nacionaliste që u shfaqën në zona të botës dikur të kolonizuara nga vendet evropiane. Kjo formë zakonisht luajti rol në luftërat kundër kolonializmit. Megjithatë në shumë rajone koloniale shteti ekzistonte vetëm se vendi kolonizues e kishte vendosur atë. Pas çlirimit nga kolonizimi, shumë vende ish-koloniale ishin shtete, por atyre u mungonte ndjenja e kombit – e identitetit kombëtar. Ato përbëheshin nga komunitete dhe kultura të pabarabarta, të cilat qeveritë përpiqeshin t’i integronin me gjithë përçarjet fisnore dhe ndarjet tjera. Në shumë vende të tilla identiteti kombëtar akoma është pak i zhvilluar.

1. **Shkruani për nacionalizmin nënkulturor?**

Nacionalizmi *nënkulturor –* ka të bëjë me forma të kundërta të lëvizjeve nacionaliste që zhvillohen brenda shtet – kombeve të formuara. Sot gjejmë shumë shembuj, duke filluar nga nacionalizmat që ndihmuan në shpërbërjen e Bashkimit Sovjetik, tek nacionalizmi Skocez, nacionalizmi Katalon (në Spanjë) dhe nacionalizmi i Kebekut (në Kanada).

Nacionalizmi klasik duket se është më tepër në rënie në ditët e sotme, ndërkohë që nacionalizmi nënkulturor është në rritje. Nacionalizmi nënkulturor është në njëfarë mënyre një reagim ndaj globalizmit të jetës sociale dhe ekonomike. Identitetet rajonale bëhen më të theksuara në reagim dhe mbrojtje ndaj ndikimit në rritje të botës së gjerë në jetën tonë; në të njëjtën kohë, shtet – kombet dobësohen në disa aspekte.

1. **Shkruani për partitë politike, kur është bërë paraqitja e tyre dhe në cilin shtet, bëni klasifikimin e partive politike?**

Parti politike d.m.th. grup i njerëzve me mendime, qëllime dhe pikëpamje të njëjta ndaj rregullimit shtetëror, me intencë dhe luftë për përvetësimin e qëllimeve të veta.

Në kuptimin shkencor – sociologjik partitë politike shpjegohen nga aspekte të ndryshme. Në radhë të parë partitë politike janë formë kryesore e superstrukturës juridike – politike. Ato janë organizata të cilët kanë jo vetëm interesat e njëjta politike, por edhe ideologjinë e njëjtë, e cila shprehet në programin gjegjës politik të partisë. Janë organizata politike të cilat i janë adaptuar demokracisë.

Partitë politike janë instrumentet e mbartjes së luftës demokratike në suazat e pushtetit politik, formë e veçantë e jetës politike dhe të strukturës politike të shoqërisë. Esenca e partive moderne politike qëndron në luftën për përvetësimin dhe mbajtjen e pushtetit, gatishmëria luftarake, organizimi i lartë dhe disiplina, janë vetitë kryesore dhe të domosdoshme të partive politike.

Origjina e partive është e lidhur me origjinën e shoqërisë klasore. Ato e kanë prejardhjen e tyre qysh në kohërat më të lashta të Antikës së vjetër. Grupacionet e tilla në rendin shoqëror skllavopronar dhe feudal nuk kanë pasur kuptim të plotë të partive politike.

Siç u cek, partitë politike origjinën e tyre e kanë në botën antike, por partitë me statut dhe program të shkruar janë të datës së vonshme.

Konsiderohet se Anglia është djep i partive politike. Kështu kah fundi i shek. XVII formohen dy parti politike: partia e pronarëve të mëdhenj dhe partia e shtresave të mesme, prej së cilës më vonë zë fill Partia konzervativiste dhe Partia liberale.

Partitë politike mund të klasifikohen sipas natyrës së përbërjes klasore, këtu është fjala për partitë politike të cilat pasqyrojnë interesat e klasave shoqërore.

1. **Shkruani për religjionin, cilat janë besimet monoteiste, shkruani për secilën prej tyre?**

Religjioni është një ndër format më të vjetra të vetëdijes shoqërore, por gjer më sot forma më e përhapur e vetëdijes shoqërore. Ai si formë e vetëdijes shoqërore përfshinë superstrukturën paraklasore dhe është një ndër elementet bazike të kulturës së shoqërive të hershme, dhe po ashtu si dukuri shoqërore vazhdon edhe sot në çdo popull.

Religjioni është sistem idesh të përcjella me ndjenja të caktuara, që shpjegon esencën e botës dhe pozitën e njeriut në mënyrë me anën e fakteve në të cilat mund të besohet.

Besimet monoteiste janë: *judaizmi, krishterimi, islamizmi* dhe religjionet e shumta monoteiste.

* *Judaizmi* – është feja më e vjetër monoteiste, e cila është paraqitur njëmijë vjet para Krishtit. Judaizmi është fe e hebrenjve.
* *Krishterimi* – Feja që ka për profet Krishtin, quhet krishterim. Krishterimi është një vazhdimësi e judaizmit, por në rrethana të reja. Krishterimi ishte feja më revolucionare e paraqitur në fillim të epokës sonë. Krishterimi lindi fe e masave të varfëra popullore.

Degëzimet kryesore të krishterimit janë katolicizmi romak, protestantizmi dhe ortodoksizmi lindor.

* *Islamizmi* – është fe që ka për profet të vetin Muhamedin, i cili ka jetuar në shek. VII-të të erës sonë. Sipas islamizmit nuk ka zot tjetër përveç Allahut, ndërsa Muhamedi është apostull i Allahut. Çdo besimtar i islamizmit i ka obligimet e veta, siç janë: dëshmia (Shehadeti), falja e 5 vakteve të namazit çdo ditë, mbajtja e Ramazanit një muaj në vit, dhënia e lëmoshës për të varfrit, si dhe shkuarja një herë në jetë në Haxh. Myslimanizmi është feja e dytë e Shqiptarëve. Ata kanë qenë katolik ortodoks para se të kalojnë në islamizëm.

1. **Shkruani për metodën Sociometrike, shënoni çka është sociodrama?**

Për ta kuptuar individin në grup dhe sjelljet e grupit si tërësi, është e nevojshme të njohim strukturën spontane të grupit. Për këtë qëllim shërben metoda sociometrike, themeluesi i të cilës është Jakob Moreno, sociologu Amerikan, me origjinë Austriake.

Moreno me hulumtimin e grupit shoqëror ka ardhur gjer në përfundim se brenda disa grupeve, disa individë në mes veti janë më tepër tërheqës e disa tjerë refuzohen, ndërsa disa mes veti janë indiferent. Kjo metodë konstaton simpatinë dhe antipatinë, tërheqësin dhe refuzimin e individëve brenda grupit. Me sociometri, në kuptimin metodologjik, kuptohet faktikisht matja e dukurive dhe proceseve shoqërore.

Sociometria për t’i realizuar qëllimet e veta të caktuara hulumtuese, i ka elementet e veta të caktuara, si janë: *sociodrama, psikodrama dhe sociogrami.*

*Sociodrama* – është ajo formë e lojës në të cilën marrin pjesë të pjesëtarët e grupit, ndërsa grupi tjetër përfaqëson publikun. Në lojë hyn i tërë një grup para të cilit duke luajtur role të caktuara sa është e mundur në mënyrë reale. Publiku përjeton në rolet përkatëse dhe fillon të marrë pjesë në lojë me reaksione spontane.

1. **Shënoni çka është psikodrama?**

Psikodrama ndryshon prej sociodramës në bazë të asaj që ka më tepër kujdes për individin se sa për grupin. Psikodrama është eksperiment sociometrik në të cilin individëve të caktuar u jepet të luajnë ndonjë rol në përputhje me rolet e tyre në jetën e rëndomtë.

1. **Shkruani për qasjen marksiste për shoqërinë?**

Marksi dhe Engelsi kanë qenë analitikë të studimit të shoqërisë kapitaliste. Për studimin e asaj shoqërie ata morën për bazë jobarazinë e njerëzve në shoqëri.

Edhe themeluesit e sociologjisë, Sen Simoni dhe O. Konti bënë përpjekje për krijimin e një shoqërie humane dhe të barabartë për të gjithë njerëzitë.

Marksi dhe Engelsi propaganduan idenë e revolucionit në shoqëri dhe të rolit të masave popullore në përcaktimin e fatit të tyre ekonomik dhe politik. Sipas Marksit dhe Engelsit sociologjia ka për detyrë analizën e proceseve “reale të njeriut, se çfarë bëjnë e veprojnë njerëzit në procesin e prodhimit”.

Klasikët e marksizmit u janë qasur problemeve sociologjike pa e përmendur sociologjinë si shkencë.

1. **Çka kuptoni me kombin e kulturës dhe kombin e shtetit, cekni shtetet respektive në të cilat kanë qenë karakteristike këto dy mënyra interpretimi për kombin?**

Kombet mund të ndahen në kombe të kulturës dhe kombe të shtetit, në të tilla që mbështeten mbi një pasuri të caktuar kulturore, që është përjetuar dikur bashkarisht, dhe në të tillë që mbështeten më së shumti në fuqinë bashkuese të një historie e të një kushtetute të përbashkët politike.

Shkollës së shtetit të kombit i shërbejnë si shtete historike referimi Franca dhe Britania e Madhe, SHBA dhe Zvicra. Në këto shtete pas revolucionit Francez kombi u kuptua si një njësi politike qytetarësh të barabartë para ligjit, pavarësisht nga pozicioni shoqëror, prejardhja, gjuha ose feja.

Ndryshe nga kjo, interpretimi i kombit të kulturës i referohet kryesisht Gjermanisë dhe Italisë, ku ndjenja e përkatësisë së përbashkët u mbështet mbi gjuhën dhe kulturën, për shkak të mungesës së shtetit.

Shkolla e parë e të menduarit niset nga nocioni politik i kombit, që është kristalizuar në një shtet që ekziston. Drejtimi i dytë orientohet kah nocioni etnik, i cili ka si kusht paraprak ekzistencën e popujve, që janë më së shumti pa shtet.

1. **Pse sipas Tomas Hobsit njeriu për njeriun është ujk?**

Sepse gjendja natyrore e cila i paraqitet shtetit, karakterizohet me “luftën e të gjithëve kundër të gjithëve:, çka tregon se njeriu nuk është shoqëror për nga natyra, si thoshte Aristoteli.

1. **Spenseri dhe qasja evolucioniste e tij?**

Njëri nga dijetarët e shquar që me punën e tij kontribuoi për themelimin e shkencës së sociologjisë, e në veçanti për themelimin e drejtimit evolucionist në sociologji, ka qenë bashkëkohaniku i Kontit, filozofi anglez Herbert Spenser. Kur flasim për drejtimin evolucionist në sociologji , në fakt flasim për çështjen se çka ka menduar Spenseri për lëndën e sociologjisë. Ndonëse me pikëpamjet e tij për lëndën e sociologjisë ka qenë më kritik dhe më realist se Konti, Spenseri është pajtuar me qëndrimin e Kontit për njohjen e shkencës së sociologjisë.

Lënda e sociologjisë në frymën e parimeve evolucioniste, sipas Spenserit është rritja, zhvillimi, funksionimi dhe struktura e grupit shoqëror. Grupin shoqëror e përbëjnë vetitë e përbashkëta që i kanë njerëzit, si dhe karakteristikat speciale të tyre. Sipas kësaj del se njësi themelore sociologjike është grupi shoqëror.

Spenseri ka menduar se njerëzit ngriten në nivel të grupit shoqëror vetëm atëherë kur në mes tyre ekziston jobarazia në raport me organet e pushtetit. Nga kjo del se barazia dhe jobarazia janë karakteristika themelore të raporteve në mes të njerëzve. Ka menduar se pabarazia dhe barazia e njerëzve janë cilësi e përhershme e natyrës së njeriut, sepse ato lindin vetëm në jetën e përbashkët ndërmjet njerëzve në shoqëri.

1. **Pse është i nevojshëm shteti sipas Tomas Hobsit?**

Për Hobsin shteti është i nevojshëm sepse te ai dominon pikëpamja se shteti nuk është as krijesë hyjnore e as e mbinatyrshme, por vepër e vetë njerëzve. Këtë mendim Hobsi e thekson në veprn e tij “Leviathan”.

Sipas Hobsit gjendja natyrore që i paraprinë shtetit, karakterizohet me “luftën e të gjithëve kundër të gjithëve”, çka tregon se njeriu nuk është shoqëror për nga natyra, si thoshte Aristoteli.

1. **Çka kuptoni me “Shtetin e Zotit”?**

Me shtetin e Zotit kuptojmë atë që është personifikim i së mirës dhe jo i së keqes, mëkatit, dreqit. Ky shtet është krijuar nga një lloj dashurie, shteti i zotit apo mbretëria e qiellit është krijuar nga dashuria ndaj zotit, e cila arriti deri te përbuzja e vetvetes.

Shteti i zotit në të vërtetë është imperatoria romake. Ajo merret si realizim i idesë së shtetit të zotit në tokë me papën si kryetar.

Procesi historik zhvillohet sipas ligjeve deterministe të cilat caktohen nga vullneti i zotit. Prandaj edhe qëllimi i historisë është vendosja e unitetit të plotë me zotin.

1. **Çka është sociodrama?**

*Sociodrama* – është ajo formë e lojës në të cilën marrin pjesë të pjesëtarët e grupit, ndërsa grupi tjetër përfaqëson publikun. Në lojë hyn i tërë një grup para të cilit duke luajtur role të caktuara sa është e mundur në mënyrë reale. Publiku përjeton në rolet përkatëse dhe fillon të marrë pjesë në lojë me reaksione spontane.

1. **Çka kuptoni me teorinë ciklike të Iben Haldunit?**

Me teorinë ciklike të Iben Haldunit kuptojmë procesin e lëvizjes historike, ku sipas Haldunit ka karakter ciklik. Ky e respekton ligjin e evolucionit në procesin e zhvillimit historik, ligj i cili manifestohet se fenomenet e ndryshme shoqërore dhe format shoqërore (si p.sh., imperatoritë, popujt, qytetërimet, et.) kanë fillimin, rrjedhën dhe fundin e tyre.

1. **Metoda e Intervistës**

Intervista paraqet një ndër format kryesore të komunikimit shoqërore anën e së cilës hulumtuesi i bënë pyetje të ndryshme individit mbi dukuritë e caktuara shoqërore gojarisht ose me shkrim.

Intervista veçmas luan rol në planin e grumbullimit të materialeve faktike.

Metoda e intervistës përdoret edhe në sociologjinë bashkëkohore për verifikimin dhe themelimin e shënimeve të cilat më parë janë fituar me ndihmën e metodave të tjera hulumtuese.

Intervista përbëhet prej bisedës dhe prej mbledhjes së shënimeve nga ana e intervistuesit.

Intervistat mund të jenë:

* Të lira dhe të mbyllura,
* Të organizuara dhe të paorganizuara.

Intervistat e organizuara – janë intervista të atilla, kur pyetja e pyetësit drejtohet me një mënyrë të fiksuar më parë.

Ndërsa te intervistat e paorganizuara – pyetjet nuk vihen në bazë të skemës së parapërgatitur, por në mënyrë spontane dhe të lirë.

Liri të madhe japin intervistat e ashtuquajtura intervistat e thella, të cilat ia bëjnë të mundshme të pyeturit që të përgjigjet në mënyrën më të themeltë dhe më të gjerë e më detajisht.

Ndër format e intervistës është intervista panël. Ajo është intervistë që në disa intervale të kohës përsëritet. Detyra e saj është të konstatoj ndryshimet të cilat janë shfaqur te dukuritë e caktuara në intervalet në mes të intervistës së mëparshme dhe intervistës që vjen. Me ndihmën e intervistës panël dukuritë përcillen për një periudhë të gjatë.

1. **Në cilat raste përdoret intervista e hapur dhe e mbyllur?**

Intervistat e hapura përdoren në rastet kur i pyeturi ka të drejtë dhe liri të plotë që në përgjigjet e veta të jetë i shkurtër, por nga ana tjetër, mund ta bëjë edhe në formë bisede.

Ndërsa intervistat e mbyllura përdoren në rastet kur i pyeturi përgjigjet me “po” ose “jo”.

1. **Metoda e të testuarit**

Me anë të kësaj metode studiohen vetitë e individëve dhe vetitë e grupeve në bazë të reaksioneve të tyre nëse i ekspozohen veprimit të stimulimit apo të ngacmimit.

Metoda e testeve shpesh përdoret për studimin e inteligjencës së një personi apo të një grupi, pastaj për studimin e karakterit, temperamentit, vetive të temperamentit të njeriut etj. Me anë të test – metodës mund të studiohet edhe vëmendja, meqë njeriu është i disponuar t’i reflektoj dukuritë e jashtme në vete.

Testi është një instrument sociologjik, me të cilin ngacmohet dhe matet ndonjë aktivitet, rezultatet e arritura krahasohen me rezultatet e individëve të tjerë të cilët kanë arritur në situatë përkatëse.

Testi është instrument i detyrimit të reaksioneve, të diskonimeve dhe qëndrimeve të individit.

1. **Sa elemente kryesore shquheshin te koncepcioni i Aristotelit?**

Ishin dy elemente kryesore: - elementi i empirizmit, dhe – ai i metafizikës.

1. **Numëro përfaqësuesit e kontratës shoqërore të veçantë?**

Thomas Hobsi, Xhon Loku, Zhan Zhak Ruso, Spinoza, Boden, Makiavelli, Gracius etj.

1. **VEPRAT**

Platoni – “Shteti”; “Politeja”

Aristoteli – “Kushtetuta e Athinës”

Augustini – “Mbi shtetin e Zotit”

Hobsi – “Leviathan”

Ogyst Konti – “Kursi i Filozofisë Pozitive”

Marksi – “Kapitali”; “Tetëmbëdhjetë Brymeri i Lui Bonapartit”

Engelsi – “Pozita e klasës punëtore në Angli”; “Origjina e Familjes, pronës private dhe shtetit”

Ruso – “Kontrata Shoqërore”; “Origjina e pabarazisë në mes të njerëzve”

Makiavelli – “Sundimtari”

1. **Llojet e feve**

Ndër fetë më të vjetra ka qenë totemizmi.

Totemizmi dhe animizmi kanë qenë format më të vjetra të besimeve fetare.

* Fjala “totemi” është përdorur për të treguar speciet e kafshëve ose pemëve që besohej se kanë fuqi mbinatyrore.
* Animizmi, për ndryshim nga totemizmi, është besim shpirtëror, që mendohet se popullojnë të njëjtë botë si qeniet njerëzore. Shpirtrat mund të jenë dashamirës dhe keqdashës dhe si të tilla mund të ndikojnë në sjelljen e njerëzve në shumë drejtime.
* **Monoteizmi –** Fetë monoteiste që kanë pasur në rrjedhat historike të popujve kanë qenë:
* *Judaizmi* – është feja më e vjetër monoteiste, e cila është paraqitur njëmijë vjet para Krishtit. Judaizmi është fe e hebrenjve.
* *Krishterimi* – Feja që ka për profet Krishtin, quhet krishterim. Krishterimi është një vazhdimësi e judaizmit, por në rrethana të reja. Krishterimi ishte feja më revolucionare e paraqitur në fillim të epokës sonë. Krishterimi lindi fe e masave të varfëra popullore.

Degëzimet kryesore të krishterimit janë katolicizmi romak, protestantizmi dhe ortodoksizmi lindor.

* *Islamizmi* – është fe që ka për profet të vetin Muhamedin, i cili ka jetuar në shek. VII-të të erës sonë. Sipas islamizmit nuk ka zot tjetër përveç Allahut, ndërsa Muhamedi është apostull i Allahut. Çdo besimtar i islamizmit i ka obligimet e veta, siç janë: dëshmia (Shehadeti), falja e 5 vakteve të namazit çdo ditë, mbajtja e Ramazanit një muaj në vit, dhënia e lëmoshës për të varfrit, si dhe shkuarja një herë në jetë në Haxh. Myslimanizmi është feja e dytë e Shqiptarëve. Ata kanë qenë katolik ortodoks para se të kalojnë në islamizëm.

Në grupin e feve të lindjes së largët bëjnë pjesë 4 fe të njohura në historinë e njerëzimit, e ato janë:

* *Hinduizmi* – është feja më e vjetër në grupin e feve jo vetëm të lindjes së largët. Kjo është një fe politeiste që është e përbërë prej shumë kultesh lokale, kështu që, praktikat fetare janë të lidhura me pak besime të përgjithshme. Në këtë fe shumica e pranojnë doktrinën e ringjalljes.
* *Budizmi* – ka lindur në pikëpamjet e Budës, një njeri iluminist që ishte princ hindus në një mbretëri të vogël të Nepalit jugor në shek. e VI – të para erës sonë. Esenca e këtij besimi qëndron në të dhënën se qeniet njerëzore mund ta shmangin ciklin e metamorfozës nëpërmes heqjes dorë dëshirat. Rruga e shpëtimit gjendet në një jetë të vetëdisiplinuar dhe në meditim të mënjanuar nga detyrat e botës tokësore. Objekti i përgjithshme i budizmit është arritja e Nirvanës.
* *Konfuçianizmi* – është fe e grupeve sunduese në Kinë. Konfuçie është emër që lind nga emrat Kong Fu-Tzu, që jetoi në shek. VII para erës sonë. Konfuçie ishte mësues, e jo profet fetar, sipas stilit të udhëheqësve fetar në Lindjen e Mesme. Doktrina e konfuçionizmit është ta rregullojë jetën njerëzore sipas harmonisë së brendshme të natyrës, duke theksuar nderimin e thellë të stërgjyshëve.
* *Taoizmi* – doktrinën e vet e mbështet në antidhunë si garancë të një jete më të lartë. Ndikimi i taoizmit në Kinë ka qenë shumë si rrjedhojë e kundërshtimeve të vendosur të qeverisë.

1. **Familja**

Familja paraqet një ndër krijimet më komplekse shoqërore, e cila qëndron dhe përbëhet prej elementeve të nduarnduarshme, të cilat janë me origjinë biologjike, sociale e tjera. Ajo është institucion shoqëror me elemente të akcentuara biologjike.

Familja është një ndër institutet tejet me rëndësi dhe paraqet formën e veçantë dhe specifike të marrëdhënieve shoqërore. Ajo në një kuptim qëndron në vetë bazat e shoqërisë ekzistuese. Familja sot, në bazë të kulturës dhe civilizimit të përgjithshëm , qëndron mbi familjen e vjetër patriarkale. Familja është formë e bashkësisë shoqërore, e cila pas lidhjeve bashkëshortore në kuptimin e lidhjeve seksuale, ka edhe funksione tjera të shumta.

Funksionet më të rëndësishme të familjes patriarkale numërohen këto funksione:

1. Funksioni riprodhues; b) funksioni ekonomik; c) funksioni i mbrojtjes sociale; d) funksioni i plotësimit të instinktit seksual dhe funksioni motiv; e) funksioni edukativ dhe arsimor; si dhe f) funksioni religjioz e tjera.
2. **Shteti dhe teoritë e tij?**

Për shtetin dhe formimin e tij ka teori të shumta e të ndryshme. Mund të themi pjesa më e madhe e sociologëve, politologëve e juristëve, si dhe mendimtarëve të lëmive të tjera vështir se kanë lënë anash çështjen e shtetit dhe formimit të tij.

Shteti nuk ka ekzistuar gjithmonë. Kanë ekzistuar kohëra të shumta, të ndryshme dhe të gjata ku shteti nuk ishte i organizuar dhe nuk funksiononte. Shteti është paraqitur vonë, është paraqitur në një shkallë të caktuar të zhvillimit ekonomik dhe emancipimit shoqëror. Është paraqitur atëherë kur jeta u bë e pakuptimtë, atëherë kur çdokush vepronte jo me rregulla e kode të shkruara apo morale, por vepronte në raport me forcën. Kur në shoqëri vepronte dhe dominonte frika, shqetësimi, pasiguria, kur njeriut i cenohej e drejta themelore jetësore, kur njerëzit e panë se jeta e këtillë është e pakuptim, ata menduan dhe e organizuan shtetin.

Në fillim shumë mendimtar shtetin e kanë identifikuar me shoqërinë, dhe sa herë që e kanë përmendur fjalën shtet e kanë kuptuar shoqërinë. Kjo formë e të kuptuarit është gabua, sepse shteti dhe shoqëria dallojnë. Shoqëria është tërësia e strukturave, shtresëzimeve, raporteve shoqërore dhe qytetarët në tërësi, ndërsa shteti është institucion me organizim dhe ndikim të veçantë shoqëror e cili nxirret nga shoqëria dhe ngritët mbi shoqërinë me mundësi që anëtarët e shoqërisë t’i detyroj që ata qëndrimet, sjelljet e veta t’ia përshtatin sistemit juridik të shtetit, duke marrë përsipër edhe garantimin e lirive dhe të drejtave të qytetarëve.

Shtet demokratik është ai shtet organet e të cilit zgjedhen në mënyrë demokratike nga populli.

1. **Endogamia është:**

* Martesë jashtë fisit
* Martesë me gruan e vëllait
* Martesë brenda fisit.

1. **Cila prej këtyre besimeve fetare ka filluar në shekullin e VII p.e.s:**

* Budizmi
* Konfucionizmi
* Hinduizmi

1. **Besimi në ndonjë qenie, bimë apo gjësend është:**

* Monoteizëm
* Politeizëm
* Totemizëm.

1. **Vepra e Tomas Hobsit është:**

* Politika
* Leviatani
* Shteti.

1. **Norma normale është:**

* E trashëguar dhe pranohet si e tillë
* Është universale dhe vlenë për të gjitha kohërat dhe për të gjitha rethanat
* Është dinamike dhe e ndryshueshme

1. **Shteti demokratik është:**

* Kur organet e shtetit emërohen nga qeveria
* Kur organet e shtetit emërohen nga kryetari i shtetit
* Kur organet e shtetit zgjidhen drejtpërsëdrejti nga populli

1. **Me familje patriarkale kuptojmë:**

* Sundimin e gruas në familje
* Barazinë në mes burrit dhe gruas
* Sundimin e kryefamiljarit

1. **Në cilën prej këtyre periodave është studiuar njeriu:**

* Natyroro – historike
* Antropologjike
* Kosmologjike

1. **Me nocionin sovranitet shtetëror, kuptojmë:**

* Mungesa e pushtetit shtetëror brenda kufijve shtetëror
* Zotërimi i pushtetit nga ana e një qeverie brenda kufijve shtetëror të përcaktuar qartë
* Sundimi me dhunë brenda një territori të caktuar

1. **Me emancipimin e femrës kuptojmë:**

* Shkeljen e të drejtave dhe lirive të femrës
* Arsimimin dhe pavarsimin e femrës
* Mos arsimimin dhe mos inkuadrimin e femrës në jetën shoqërore – politike

1. **Hipoteza në metodologji është:**

* Përgënjeshtrimi i ndonjë teorie shkencore
* Supozim apo mendim ende i pa verifikuar
* Mendim i verifikuar dhe i vërtetë

1. **Kombi i kulturës mbështetet:**

* Në gjuhë, kulturë dhe origjinë të përbashkët
* Në organizimin territorial të shtetit
* Në religjion të përbashkët

1. **Metoda Eksperimentale në Sociologji:**

* Ka përdorim të gjerë
* Nuk përdoret fare
* Ka përdorim të kufizuar

1. **Shënoni mekanizmat ndihmëse që përdorë Metoda Sociometrike:**

* \_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_

1. **Cila nga këto fe ka lindur në shekullin e VII të erës sonë:**

* Islamizmi
* Krishterizmi
* Totemizmi
* Judaizmi

1. **Shteti komb është karakteristikë e:**

* Shoqërisë Primitive
* Mesjetës
* Shoqërisë moderne

1. **Cili nga këta autorë është përfaqësues i Pozitivizmit në Sociologji:**

* Herbert Spenseri
* Karl Marks
* Ogyst Kont

1. **Shteti është:**

* Institucion që mbron interesat e grupeve të caktuara shoqërore
* Institucion që mbron interesat vetëm të një klase
* Institucion i organizuar i cili mbështetet në një sistem të organizuar ligjor që u garanton qytetarëve të drejtat pa dallim

1. **Me konceptin “Poligjini” kuptojmë:**

* Martesën e burrit apo gruas me më shumë se një partnerë në të njëjtën kohë
* Martesën e gruas me më shumë se një burë në të njëjtën kohë
* Martesën e burrit me më shumë se një grua në të njëjtën kohë

1. **Me studimin e popullsisë dhe lëvizjeve të saj merret:**

* Sociologjia
* Demografia
* Psikologjia

1. **Cilën prej këtyre veprave e ka shkruar Ogyst Konti:**

* Kursi i filozofisë politike
* Kursi i filozofisë pozitiviste
* Kursi i filozofisë sociale

1. **Egzogamia është:**

* Martesë brenda fisit
* Martesë me motrën e gruas
* Martesë jashtë fisit

1. **Cili nga këta autorë është themeluesi i Metodës Sociometrike në Sociologji:**

* Emil Dyrkem
* Jakob Moreno
* Ogyst Kont

1. **Shënoni llojet e nacionalizmit:**

* \_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_

1. **Cilën prej këtyre veprave e ka shkruar Nikola Makiaveli:**

* Mbi frymën e ligjeve
* Kontrata sociale
* Sundimtari

1. **Partitë politike angazhohen në radhë të parë për:**

* Demokratizimin e jetës shoqërore
* Për ta mbrojtur apo marrë pushtetin
* Për përmirësimin e standardit të qytetarëve

1. **Familja Nukleare përbëhet nga:**

* Prindërit dhe fëmijët e tyre
* Bashkësia e gjerë familjare
* Prindërit, fëmijët dhe të afërmit e tjerë

1. **Besimi në një zot ose qenie mbi natyrore, quhet:**

* Politeizëm
* Totemizëm
* Animizëm
* Monoteizëm

1. **“ Njeriu për nga natyra e tij është “qenie politike “ (zoon politikon)”, ka thënë:**

* Platoni
* Hobsi
* Aristoteli
* Rusoi

1. **Partitë politike janë formuar për herë të parë në:**

* Francë
* SHBA
* Angli
* Gjermani

1. **Veprat e Zhan Zhak Rusos janë:**

* Origjina e pabarazisë në mes të njerëzve
* Leviatani
* Kontrata shoqërore
* Shteti dhe morali
* Etika

1. **Edukata është:**

* Rezultat i angazhimit të një grupi njerëzish
* Rezultat i angazhimit të një klase shoqërore
* Rezultat i angazhimit të tërësishëm shoqëror që ka për qëllim formimin e njerëzve

1. **Shteti ligjor duhet të përkrah dhe mbroj:**

* Një klasë shoqërore
* Një parti politike
* Ligjin dhe të drejtën.

1. **Cila nga këto forma të vetëdijes shoqërore është paraqitur më herët:**

* Ideologjia
* Religjioni
* Shkenca

1. **Kur janë studiuar fenomenet shoqërore:**

* Në kohën e mesme
* Me formimin e Sociologjisë si shkencë apo
* Në Greqin e vjetër

1. **Cilën prej këtyre veprave e ka shkruar Aristoteli:**

* Shtetin
* Leviatanin
* Kushtetutën e Athinës

1. **Mendimtarët e mesjetës u takonin drejtimeve:**

* Humaniste
* Natyraliste – historike
* Dialektike
* Kristiano – religjioze
* EGZOGAMI – është martesë e cila lidhet jashtë fisit.
* ENDOGAMIA – është marrëdhënie martesore brenda fisit.
* POLIGAMIA – është formë martesore, kur buri ka shumë partnere për të hyrë në marrëdhënie martesore.
* PLOIGJINIA – është martesa e një mashkulli me shumë gra.
* POLIANDRIA – është lidhja e bashkësisë seksuale e një gruaje me shumë burra.
* BIGAMIA – është martesa e një burri me dy gra.
* BIANDRIA – është martesa e një gruaje me dy burra.
* SORORATI – është institucion i tillë martesor, kur burri martohet me motrën e gruas.
* LEVIRATI – është institucion martesor, kur vëllai i gjallë apo ndonjë mashkull tjetër i familjes së vëllait të vdekur, “Kthen gruan” martohet me gruan e vëllait të vdekur.